1. opintojen nimi: ilmaisutaidon valinnainen kurssi
2. opintojen laajuus: 1 vvt
3. opintojen vuosiluokat: 5. + 6. –luokat (ei eritelty, koska voivat olla sekaryhmiä)
4. opintojen tavoitteet vuosiluokittain ja
5. opintojen sisällöt vuosiluokittain:

|  |
| --- |
| Valinnainen kurssi Pyynpään kouluIlmaisutaidon valinnaisen kurssin tavoitteena on syventää oppilaiden suomen kielen taitoja ja vuorovaikutustaitoja. Tekstien tulkitsemisen ja tuottamisen yhteydessä tarkastellaan kielen piirteitä ja kirjallisuuden keinoja. **Tavoitteena on ohjata oppilasta käyttämään luovuuttaan ja ilmaisemaan itseään monipuolisesti erilaisissa viestintä- ja esitystilanteissa myös draaman avulla.****Tavoitteena on ohjata oppilasta huomaamaan omien kielellisten ja viestinnällisten valintojensa vaikutuksia ja huomioimaan toisten tarpeita ryhmäviestintätilanteissa ja kannustaa oppilasta kehittämään myönteistä viestijäkuvaa sekä halua ja kykyä toimia erilaisissa myös monimediaisissa vuorovaikutustilanteissa.****Tavoitteena on kannustaa ja ohjata oppilasta kielentämään ajatuksiaan ja harjoittelemaan kertovien, kuvaavien, ohjaavien ja yksinkertaisten kantaa ottavien tekstien tuottamista myös monimediaisissa ympäristöissä.**Oppilasta kannustetaan rohkeaan itseilmaisuun ja kokeilemaan omia kykyjään tekstintuottajana. |
| Sisällöt valinnaisilmaisutaidossa, Pyynpään koulu**Vuorovaikutustilanteissa toimiminen*** Harjoitellaan ilmaisukeinoja erilaisissa viestintä- ja esitystilanteissa.
* -Ohjataan kokonaisilmaisuun, hyödynnetään draaman toimintamuotoja erilaisten ajankohtaisten aiheiden, teemojen ja kirjallisuuden käsittelyssä.
* Tarjotaan mahdollisuuksia osallistua oman luokan ja kouluyhteisön kulttuuritoiminnan suunnitteluun ja toteutukseen.
* Pyynpään koulussa painotetaan yksilön yhteistoimintaa ryhmän jäsenenä ja omien valintojen vaikutuksen ymmärtäminen ryhmän toimintaan. Ilmaisutaidon ryhmä on mahdollisuuksien mukaan mukana esimerkiksi koulun juhlien/tapahtumien suunnittelussa, juontotehtävissä ja ohjelmien tuottamisessa. Lisäksi ilmaisutaidon ryhmä voi mahdollisuuksien mukaan tehdä julisteita, mainoksia, tiedotteita yms. koulun/sidosryhmien (esim. koulun vanhempainyhdistys) tilaisuuksiin.
 |

1. oppimisympäristöihin ja työtapoihin liittyvät mahdolliset erityispiirteet: Oppilaalta odotetaan aktiivista ja osallistuvaa otetta oppiaineen tunneilla. Ilmaisutaito valinnaisaineena lähestyy oppimisen tavoitteita ja sisältöjä vahvasti itse tekemisen, osallistumisen ja kokemisen kautta.
2. arviointi: sanallinen